Tuhanded riigipalgalised taluvad tüssamist Kui riik teatas, et tõstab järgmisel aastal riigiametnike palka 20 protsenti, siis mõeldi eelkõige ministeeriumiametnikke, kirjutab Postimees. Samas ei ole oluliselt väiksemat, 5000-7000-kroonist brutopalka teenivad hallatavate asutuste töötajad kindlad, et nende palgatõusu jaoks raha leidub. Riigi- ja omavalitsusasutuste töötajate ametiühingute liidu ROTAL juhi Kalle Liivamäe sõnul tuleks lõpetada olukord, kus osa asutustest saab palgatõusuks raha ja osa ei saa. "Kui ma rahandusministeeriumi kantslerile Tea Varrakule ütlesin, et lõunapiirkonna tolliametniku brutopalk on 7000 krooni ringis, siis Varrak ei uskunud, sest temale esitatud andmete järgi seal nii madalaid palku ei ole," nentis Liivamägi.
Tuhanded riigipalgalised taluvad tüssamist